Panjenengane Kyai Wirobongso ngasta padamelan ing Jaman nalika samana ana ing Pangreh Praja (Jaman Pemerintah Hindia Belanda), ngasta: Panewu Kabupaten Sleman Ngayogyakarta. Yen ing jaman Republik Indonesia iki, ing Pamong Praja, ngasta Camat Kabupaten Sleman Ngayogyakarta. Ngrasuk Agama Islam, Ngulama. Mungkul pangibadahe, gentur kasutapane, bontos ing kawruh ka-Islaman. Ing saben dinane Kyai Wirobongso mulang ngaji, ing wektu sawise bubar ngayahi peprintahan.